b'\n_START_ARTICLE_\nNationalkarakter\n_START_PARAGRAPH_\nNationalkarakter er et generaliseret billede af det samlede s\xc3\xa6t vurderinger, vaner og personlighedstr\xc3\xa6k som betragtes som f\xc3\xa6lles for en vis nationalitet. Begrebet kan omfatte s\xc3\xa5vel positive som negative tr\xc3\xa6k, og kan variere efter om det tolkes af individer inden for nationaliteten eller uden for den. Det omfatter ofte almindeligt forekommende nationale stereotyper, som for eksempel at skotter er n\xc3\xa6rige, tyskere er praktiske og effektive, at irere er alkoholikere og at sig\xc3\xb8jnere er tyve. Det kan ogs\xc3\xa5 omfatte mere eller mindre racistiske fordomme. Nationalkarakter betragtes i dag ikke som et videnskabeligt gangbart begreb, selv om det tidligere i 1900-tallet har v\xc3\xa6ret set som s\xc3\xa5dan. Det har en n\xc3\xa6r id\xc3\xa9historisk kobling til racel\xc3\xa6re og nationalisme.'